Karl-Heinz Riedle

Karl-Heinz Riedle (født 16. september 1965 i Weiler im Allgäu) er en tysk fotblltrener og tidligere fotballspiller som blant annet vant VM i 1990 for Vest-Tyskland, og Mesterligaen i 1997 for Borussia Dortmund.

Riedle startet sin karriere i som juniorspiller i TSV Ellhofen og SV Weiler før han skrev under profesjonell kontrakt med Augsburg i 1983. Her ble han værende til 1986 da han skrev under for Blau-Weiss Berlin. Her ble han kun en sesong i det han signerte for Werder Bremen i 1987. Etter tre år i klubben dro han til Italia og Lazio i 1990.

I 1993 gikk turen tilbake til Tyskland og Borussia Dortmund. I 1997 scoret han to mål da Borussia Dortmund slo Juventus 3-1 i finalen i Mesterligaen.

Dette ble hans siste sesong i Tyskland, da han etter sesongen skrev under for Liverpool for £1 800 000. Her fikk han utdelt trøyenummer 13. Den 22. september 1997 scoret han Liverpools ligamål nummer 6 400 gjennom tidene da Liverpool slo Aston Villa 3-0 på Anfield. Han ble værende i klubben i to år. Turen gikk da til London, og Fulham hvor han spilte til 2001 da han la opp som spiller. I 2000 hadde han et kort opphold som midlertidig spillende manager for klubben.

Se også 
 Statistikk om Liverpool FC.

Referanser

Eksterne lenker 
 
 Profil på LFChistory.net
 Profil på Liverpools offisielle hjemmeside

Tyske fotballspillere
Tyske fotballtrenere
Spillere i Fotball-VM 1990
Spillere i Fotball-EM 1992
Spillere i Fotball-VM 1994
Medaljevinnere under Sommer-OL 1988
Deltakere for Vest-Tyskland under Sommer-OL 1988
Fotballspillere under Sommer-OL 1988
Fotballspillere for FC Augsburg
Fotballspillere for SV Werder Bremen 1899
Fotballspillere for SS Lazio
Fotballspillere for BV Borussia 09 Dortmund
Fotballspillere for Liverpool FC
Fotballspillere for Fulham FC
Fotballtrenere for Fulham FC
Verdensmestere i fotball
Vinnere av Mesterligaen i fotball for menn
Personer fra Landkreis Lindau
Fødsler i 1965
Olympiske medaljevinnere i fotball